b'\n_START_ARTICLE_\nRenaixen\xc3\xa7a del ga\xc3\xa8lic escoc\xc3\xa8s\n_START_PARAGRAPH_\nLa renaixen\xc3\xa7a del ga\xc3\xa8lic escoc\xc3\xa8s (en ga\xc3\xa8lic escoc\xc3\xa8s: Ath-Bhe\xc3\xb2thachadh na G\xc3\xa0idhlig) \xc3\xa9s un moviment que encara transcendeix actualment i que es basa en la revitalitzaci\xc3\xb3 de la llengua ga\xc3\xa8lica a Esc\xc3\xb2cia. Encara que aquesta llengua ha hagut de fer front a un declivi constant en el nombre de parlants des de finals del segle XIX, el nombre de joves parlants nadius de ga\xc3\xa8lic escoc\xc3\xa8s est\xc3\xa0 augmentant r\xc3\xa0pidament. El moviment es remunta a l\xe2\x80\x99anomenada \xe2\x80\x9cRenaixen\xc3\xa7a escocesa\xe2\x80\x9d, especialment en les obres de Sorley MacLean, George Campbell Hay, Derick Thomson i Iain Crichton Smith. El Sabhal M\xc3\xb2r Ostaig es considera normalment el resultat d\xe2\x80\x99aquest moviment de renaixen\xc3\xa7a. Tot i que gran part de les obres sorgides a partir d\xe2\x80\x99aquest moviment cultural fos poesia, o m\xc3\xbasica tradicional, personatges com MacLean i Iain Crichton Smith, i m\xc3\xa9s recentment Aonghas MacNeacail, els han combinat amb estils moderns i internacionals.\n_START_SECTION_\nPol\xc3\xadtica\n_START_PARAGRAPH_\nEn el camp de la pol\xc3\xadtica, Mike Russell es va convertir en la primera persona a adre\xc3\xa7ar-se en ga\xc3\xa8lic escoc\xc3\xa8s en una reuni\xc3\xb3 de la Uni\xc3\xb3 Europea que va tenir lloc el maig del 2010. Aquesta llengua ha patit durant molt de temps una manca d\xe2\x80\x99utilitzaci\xc3\xb3 en els contextos educatius i de l\xe2\x80\x99administraci\xc3\xb3, i fins i tot va ser suprimit en el passat, per\xc3\xb2 actualment ha aconseguit un cert reconeixement oficial amb l\xe2\x80\x99aprovaci\xc3\xb3 de la Llei de la llengua ga\xc3\xa8lica (Esc\xc3\xb2cia) del 2005.'